CELEX: 32011D0846
Language: et
Date: 2011-12-16 00:00:00
Title: 2011/846/ÜVJP: Poliitika- ja julgeolekukomitee otsus ATALANTA/5/2011, 16. detsember 2011 , millega muudetakse poliitika- ja julgeolekukomitee otsust ATALANTA/2/2009, millega kiidetakse heaks kolmandate riikide panus Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks korraldatud Euroopa Liidu sõjalisse operatsiooni (Atalanta), ja poliitika- ja julgeolekukomitee otsust ATALANTA/3/2009 Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks korraldatud Euroopa Liidu sõjalise operatsiooni (Atalanta) panustajate komitee asutamise kohta

17.12.2011   
            
            
               ET
            
            
               Euroopa Liidu Teataja
            
            
               L 335/79
            
         POLIITIKA- JA JULGEOLEKUKOMITEE OTSUS ATALANTA/5/2011,
   16. detsember 2011,
   millega muudetakse poliitika- ja julgeolekukomitee otsust ATALANTA/2/2009, millega kiidetakse heaks kolmandate riikide panus Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks korraldatud Euroopa Liidu sõjalisse operatsiooni (Atalanta), ja poliitika- ja julgeolekukomitee otsust ATALANTA/3/2009 Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks korraldatud Euroopa Liidu sõjalise operatsiooni (Atalanta) panustajate komitee asutamise kohta
   (2011/846/ÜVJP)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artikli 38 kolmandat lõiku,
   võttes arvesse nõukogu 10. novembri 2008. aasta ühismeedet 2008/851/ÜVJP (mis käsitleb Euroopa Liidu sõjalist operatsiooni Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks), (1) eriti selle artiklit 10,
   võttes arvesse poliitika- ja julgeolekukomitee otsust Atalanta/2/2009 (2) ning poliitika- ja julgeolekukomitee otsust Atalanta/3/2009 (3) ja selle addendumit
       (4),
   ning arvestades järgmist:
   
               (1)
            
            
               ELi operatsiooni ülem viis 16. detsembril 2008 läbi vägede moodustamist käsitleva nõupidamise.
            
         
               (2)
            
            
               Lähtudes Serbia pakkumisest panustada operatsiooni Atalanta, ELi operatsiooni ülema soovitusest ja Euroopa Liidu sõjalise komitee nõuandest tuleks Serbia pakutav panus vastu võtta.
            
         
               (3)
            
            
               Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ega rakendamises,
            
         ON VASTU VÕTNUD KÄESOLEVA OTSUSE:
   Artikkel 1
   Poliitika- ja julgeolekukomitee otsuse Atalanta/2/2009 artikkel 1 asendatakse järgmisega:
   
      „Artikkel 1
      Kolmandate riikide panused
      Lähtudes vägede moodustamist ja mehitamist käsitlevate nõupidamiste tulemustest ning ELi operatsiooni ülema ja Euroopa Liidu sõjalise komitee soovitustest, võetakse vastu Norra, Horvaatia, Montenegro, Ukraina ja Serbia panused Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks korraldatud Euroopa Liidu sõjalisse operatsiooni (Atalanta).”
   
   Artikkel 2
   Poliitika- ja julgeolekukomitee otsuse Atalanta/3/2009 lisa asendatakse käesoleva otsuse lisas esitatud tekstiga.
   Artikkel 3
   Käesolev otsus jõustub selle vastuvõtmise kuupäeval.
   
      Brüssel, 16. detsember 2011
      
         
            Poliitika- ja julgeolekukomitee nimel
         
         
            eesistuja
         
         O. SKOOG
      
   
   
      (1)  ELT L 301, 12.11.2008, lk 33.
   
      (2)  ELT L 109, 30.4.2009, lk 52.
   
      (3)  ELT L 112, 6.5.2009, lk 9.
   
      (4)  ELT L 119, 14.5.2009, lk 40.
   
      LISA
      
         
            „LISA
            
               ARTIKLI 2 LÕIKES 1 OSUTATUD KOLMANDATE RIIKIDE NIMEKIRI
            
            
                        —
                     
                     
                        Norra
                     
                  
                        —
                     
                     
                        Horvaatia
                     
                  
                        —
                     
                     
                        Montenegro
                     
                  
                        —
                     
                     
                        Ukraina
                     
                  
                        —
                     
                     
                        Serbia”.